भारत का भूगोल
भारत का भूगोल या "भारत का भौगोलिक स्वरूप'"मोटे अक्षर""' से आशय भारत में भौगोलिक तत्वों के वितरण और इसके प्रतिरूप से है जो लगभग हर दृष्टि से काफ़ी विविधतापूर्ण है। दक्षिण एशिया के तीन प्रायद्वीपों में से मध्यवर्ती प्रायद्वीप पर स्थित यह देश अपने 32,87,263 वर्ग किमी क्षेत्रफल के साथ विश्व का सातवाँ सबसे बड़ा देश है। साथ ही लगभग 1.3 अरब जनसंख्या के साथ यह पूरे विश्व में चीन के बाद दूसरा सबसे अधिक जनसंख्या वाला देश भी है।
वन संसाधन
भारत के 15 राज्यों और केंद्र शासित प्रदेशों में 33 प्रतिशत से ज्यादा भूभाग पर जंगल हैं, जबकि बाकी राज्यों में हालात ऐसे नहीं हैं। पंजाब में तो महज 3.52 फीसदी जमीन पर ही जंगल हैं। 'इंडिया स्टेट ऑफ फॉरेस्ट रिपोर्ट-2015' के अनुसार जिन राज्यों में 33 प्रतिशत से ज्यादा जंगल हैं, उनमें मिजोरम पहले स्थान पर है। यहां 88.93 प्रतिशत जमीन पर जंगल हैं। इसके बाद लक्षद्वीप का नंबर है। यहां 84.56 प्रतिशत जमीन पर जंगल हैं।